કેન્દ્ર સરકાર દ્વારા તમામ વ્યવહારો ઓનલાઇન કરવાની પહેલ સાથે ડીઝીટલ ઇન્ડીયાની વાતો કરાય છે. ત્યારે થાનગઢમાં ઉલટી ગંગા વહેતીહોય તેમ બીએસએનએલના નેટવર્કના ધાંધીયાને કારણે છેલ્લા 20 દિવસથી નેટબંધ રહેતુ હોવાથી સીરામીક ઉધોગ સહિત બીએસએનએલ વપરાશ કારોને હાલાકી થઇ રહી છે. આ અંગે થાનના સ્ટેશન વિસ્તારના રહીશ ધર્મેશભાઇ સવાડીયાએ જણાવ્યુ કે છેલ્લા 20 દિવસથી મોબાઇલમાં નેટવર્ક સમસ્યાને કારણે વાત કે ઇન્ટરનેટને લગતા કામ થઇ શકતા નથી જ્યારે ઓનલાઇન પેમેન્ટ થતુહોઇ ધંધાને પણ અસર થાય છે. આ અંગે મૌખીક રજૂઆત કરવા છતા યોગ્ય કરાયુ નથી. જો આમજ બીએસએનએલ દ્વારા ગ્રાહકોને પરેશાની ભોગવવી રહી તો લોકો અન્ય ખાનગી કંપનીઓ જે વધુ બહેતર સેવા આપે છે તેના તરફ વળી જશે. આ અંગે દાનાભાઇ રાઠોડે જણાવ્યુ કે ગ્રાહકો દ્વારા બીલ ભરવામાં મોડુ થાય તો બીએસએનએલ દ્વારા લેટ ફી લેવામાં આવે છે.